แนวโน้ม SET เสี่ยงร่วง หวั่นกระทบปม “เครดิต สวิส” ลามแบงก์ยุโรป
แนวโน้ม SET เช้าแกว่งผันผวนตามตลาดหุ้นอื่นในภูมิภาคเอเชีย จากนักลงทุนขาดความเชื่อมั่นต่อสถาบันการเงินในยุโรป หลังธนาคารเครดิต สวิส ประสบปัญหาทางการเงิน ทำให้กังวลว่าปัญหาการขาดสภาพคล่องของธนาคารเพิ่มขึ้น ให้กรอบแนวรับไว้ที่ 1,550-1,530 จุด และแนวต้าน 1,570-1,578 จุด
แนวโน้ม SET เช้าแกว่งผันผวนตามตลาดหุ้นอื่นในภูมิภาคเอเชีย จากนักลงทุนขาดความเชื่อมั่นต่อสถาบันการเงินในยุโรป หลังธนาคารเครดิต สวิส ประสบปัญหาทางการเงิน
16 มี.ค. 2566

นายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.กรุงศรี พัฒนสิน กล่าวว่า ตลาดหุ้นไทยเช้านี้แกว่งผันผวน เป็นไปตามตลาดหุ้นอื่นในภูมิภาคเอเชีย จากนักลงทุนขาดความเชื่อมั่นต่อสถาบันการเงินในยุโรป หลังธนาคารเครดิต สวิส ประสบปัญหาทางการเงิน และแม้ล่าสุดธนาคารกลางสวิสเซอร์แลนด์ (SNB) และผู้กำกับสถาบันการเงินสวิส (FINMA) ประกาศพร้อมให้ความช่วยเหลือต่อธนาคารเครดิต สวิส เพื่อป้องกันปัญหาลุกลาม แต่ก็ยังมีความกังวลว่าปัญหาธนาคารขนาดกลางขาดสภาพคล่องจะมีเพิ่มขึ้น ให้กรอบแนวรับไว้ที่ 1,550-1,530 จุด และแนวต้าน 1,570-1,578 จุด